# data[].attributes.body
Ráno sme boli s babami pozrieť ich prevádzky, a následne sme pokračovali do mesta, kde sme videli Fontánu di Trevi, kostoly, Španielske schody a rôzne pekné uličky. Bol to skôr taký prvý oddychový a pokojný deň, keďže bol náš prvý.
Boli sme aj na obede a večeri v reštaurácii. Večer sme sa prešli pri rieke a dokonca sme videli aj koncert neďaleko.

# data[].attributes.body
Dnes som bola prvýkrát na svojej prevádzke. Ráno sme začali upratovaním a prípravou podniku na otvorenie. Robila som kávy, vodu a trochu debaras – na prvý deň to bolo príjemné.
Neskôr, keďže som mala narodeniny, sme išli do mesta na tiramisu do „Two Sizes“ a sadnúť si. Keďže som chcela vidieť Koloseum, vybrali sme sa tam a potom sme si dali večeru v jeho blízkosti. Bol to pekný deň

# data[].attributes.body
Prvé dni v Ríme boli zatiaľ veľmi príjemné. V pondelok sme sa trošku spoznali s mestom a väčšina z nás aj s prevádzkami.

Prešli sme fontánu Trevi, Panteon, Kostol Sant’Ignazio, Španielske schody a mnoho dalsieho. Utorok bol náš prvý pracovný deň. Pracujem v reštaurácií Acciuga. Obsluha a prípravné práce sú rovnaké ako u nás, no kuchyňa sa ani z ďaleka nepodobá, tá je totiž zameraná len na ryby a morské plody. Kolegovia sú veľmi príjemní, ochotní a komunikatívni. Po práci sme stihli ešte prechádzku, nákupy a spoločnú večeru.

Zatiaľ je všetko super, uvidíme čo nás ešte čaká.

# data[].attributes.body
Väčšina z nás sa dnes zoznámila s prevádzkami, v ktorých budeme počas nasledujúcich týždňov pracovať. Počas dňa sme si stihli pozrieť Fontánu di Trevi, Španielske schody, Panteón a celkovo sme sa prechádzali mestom po rôznych uličkách. Spoločne sme sa naobedovali a zvyšok dňa sme mali voľno.

# data[].attributes.body
————————————————

Naše prvé ráno v Ríme bolo síce trochu hektické, no plné nadšenia a elánu objavovať hlavné mesto Talianska. Postupne sme sa všetci zobudili a pripravili na stretnutie s Ramshou priamo v škole, ktorá sa nachádza v tej istej budove ako naše ubytovanie. Spoločne sme sa potom presunuli do ulíc mesta, kde sme hneď zažili chaos rímskej premávky a ešte chaotickejšiu mestskú hromadnú dopravu. Navštívili sme naše prevádzky a mali prvé interakcie s ich zamestnancami. Keďže sa nachádzajú v atraktívnych lokalitách, počas cesty sme míňali množstvo historických pamiatok, ktoré Rím ponúka v hojnej miere. Na obed sme si všetci sadli spolu s riaditeľkou talianskej školy v útulnej rímskej reštaurácii, kde sme si pochutnali na skvelej talianskej kuchyni. Po oficiálnom programe sme mali voľno a mohli si vybrať vlastné aktivity na zvyšok dňa. Večer sme si dali pizzu v podniku neďaleko nášho ubytovania a deň sme zakončili príjemným teambuildingom pri pohári bieleho vína.

# data[].attributes.body
Bol to náš prvý celý deň v Ríme. Väčšina z nás sa zoznámila s prevádzkami a zároveň sme spoznávali mesto. Videli sme rôzne pamiatky – od Fontány di Trevi a Panteónu až po Španielske schody. Moje pocity boli veľmi príjemné.
Najviac sa mi páčili kostol Sant’Ignazio di Loyola a Fontána di Trevi. Ľudia v Taliansku, s ktorými som sa zatiaľ stretla, sú veľmi milí a príjemní. Na druhej strane si však dávajú načas – päť minút u nich často znamená pätnásť. Autobusy bežne meškajú 10–15 minút.

# data[].attributes.body
Dnes som spoznával mesto Rím. Prešiel som rôzne pamiatky – od Panteónu až po Fontánu di Trevi. Ľudia sú tu milí a nikam sa neponáhľajú, na všetko majú čas.
Neskôr som spoznal prevádzku, na ktorej budem pracovať – L’Angolo Divino. Je to wine bar, a na takejto prevádzke som ešte nerobil, takže sa veľmi teším na nasledujúce dni.

# data[].attributes.body
Mal som veľa času, pretože na prevádzke som začínal až o 17:30. Vstal som trochu neskôr, rovno som preskočil raňajky a išiel som na obed do centra mesta.
Neskôr som prišiel na prevádzku, kde som spoznal Massima – veľmi pokojného a milého človeka. Všetko mi vysvetlil, ako to tam funguje. Rýchlo som sa priučil, aby som mohol začať pracovať.
Každý deň ma Massimo učí o jednom talianskom víne, aby som mohol obsluhovať aj ja. Dnes ma práve učil o proseccu – vysvetľoval mi proces výroby, z akého regiónu pochádza a ďalšie zaujímavosti.

# data[].attributes.body
Prvé dni boli super – zoznámili sme sa so šéfkuchárom a je veľmi milý. Teraz už tretí deň s ním pracujem a snaží sa nás veľa naučiť. Vždy nám pripraví výborný obed a aj keď nemá najlepší deň, usmieva sa na nás, takže je to skvelé. Je tu dosť teplo, ale som rád, že nemusím byť v škole. Doprava je tu celkom v pohode a v električkách majú aj klimatizáciu. Robia tam samé dobré jedlá a tá chobotnica na fotke je jedným z nich. Už ma púšťajú aj k vydávaniu predjedál, takže paráda!

# data[].attributes.body
Pamiatky sú tu nádherné – samé veľkolepé stavby a všade samí cudzinci, ale to vôbec nevadí, je to krása. V slúchadlách mi hrá talianska hudba a prechádzam sa po starovekom Ríme. V hlave mi víri myšlienka, čo si kúpim na večeru, zatiaľ čo mi slnko pečie na hlavu. Som prvýkrát niekde lietadlom a vôbec to neľutujem – je to tu krásne.

# data[].attributes.body
Toto je náš výhľad z ubytovania. Je tu čisto, pohodlne a sme skvelá partia. Vždy je tu zábava – niekto donesie niečo nové a potrebné, napríklad toaletný papier, mydlo, servítky a podobne.

# data[].attributes.body
V utorok som bola prvý deň na prevádzke. Prostredie je veľmi príjemné a zamestnanci ochotní a empatickí. Pracovala som od 10:30 do 15:00. Vyhovuje mi tento čas lebo mám potom ešte čas aj na spoznávanie Ríma. Naučila som sa ako pripravujú väčšinu rýb, keďže to je reštaurácia s rybami ktorá dostala ocenenie Michelin v roku 2020. Pripravujú sa s rôznymi olejmi ktoré si sami robia napr. cesnakový a ančovičkový.

# data[].attributes.body
Prvý deň v Ríme sme strávili všetci spolu, išli sme pozrieť prevádzky a mesto. V utorok som nastúpila na prevádzku Clementino. Zoznámila som sa s kolegami, ktorí sú veľmi milí a priateľskí. Na prevádzke sa mi veľmi príjemne pracuje, všetci sú veľmi nápomocní a komunikatívni. Moje prvé dni boli zatiaľ veľmi pekné a príjemné.

# data[].attributes.body
16. 6. 2025 – Dnes sme mali prehliadku okolia mesta. Dozvedeli sme sa nové veci o talianskej kultúre a kuchyni. Obedovali sme v talianskej reštaurácii podľa odporúčania jednej milej Talianky a jedlo bolo výborné. Potom sme navštívili Fontánu di Trevi, kostol Sant'Ignazio di Loyola, Španielske schody a ďalšie pamiatky.
Popoludní sme mali stretnutie s majiteľmi a šéfkuchármi hotela a reštaurácie, v ktorej budeme pracovať. Napriek jazykovej bariére boli veľmi priateľskí, milí a ochotne nám pomáhali.

# data[].attributes.body
17. 6. 2025 – Prvý deň v kuchyni hotela Maalot. Som tu s jedným chalanom – Tobiašom Toseckým z 2. Akč. Prvýkrát som pripravoval chobotnicu, čo bola celkom zaujímavá skúsenosť. Musel som ju dôkladne umyť a odstrániť všetky nejedlé časti. Potom som oddelil jednotlivé chápadlá a zabalil ich po porciách. Neskôr sme naporcovali zeleninu a ďalšie suroviny.
Šéfkuchár bol prísny, ale veľmi precízny a profesionálny – to ma veľmi potešilo. Na obed nám pripravili spaghetti al pomodoro, ktoré nám veľmi chutili.
Po práci sme išli nakupovať a ceny nás prekvapili – niektoré veci sú veľmi lacné, iné zas drahé ako kovy. Medzi tie drahšie patrí napríklad zelenina..

# data[].attributes.body
Streda – Deň začal ráno na prevádzke, kde sme sa učili niekoľko talianskych slov, napríklad prego – páči sa, scusi – prepáčte. Obsluhovali sme sa navzájom a naučili sme sa niečo o dezertoch. Niekedy je náročné porozumieť čašníkovi – čo presne od nás chce – ale dá sa to zvládnuť. Už som aj obsluhovala a podávala niekoľko jedál. Celkový dojem z dňa bol pohodový.

Štvrtok – Opäť som bola na prevádzke. Upratali sme, pripravili stoly a postupne začali prichádzať hostia. Páči sa mi, že reštaurácia ponúka skôr menšie ochutnávkové porcie, takže sa podáva viac chodov. Medzi chodmi dopĺňame pečivo, vodu, víno...
Náš šéfkuchár je prísny, ale na jedlách si dáva záležať. Dnes nás dokonca zoznámil so svojou ženou a deťmi, ktorých sme obsluhovali – bolo to veľmi príjemné.
Dokonca prišla aj Češka, ktorá sa nás pýtala, odkiaľ sme – veľmi milé stretnutie.
Po práci sme s babami skočili do mesta pozrieť obchody a večer sme si dali zmrzlinu.

# data[].attributes.body
Streda – Bol to veľmi únavný deň. Keď som prišiel na prevádzku o 17:30, bola plná ľudí a tak to zostalo až približne do 21:30. Vďaka tomu som mal možnosť vidieť, ako sa pracuje v Taliansku pod stresom.
Nakoniec sa situácia upokojila a naučili ma spôsob servírovania jedla a vína, za čo som veľmi vďačný – teraz už môžem víno na prevádzke servírovať aj ja.

Štvrtok – Bol to veľmi jednoduchý deň. Ráno sme išli pozrieť Stadio Olimpico, kde hráva tím AS Roma a aj talianska reprezentácia.
Po prehliadke sme sa išli najesť a odtiaľ som rovno utekal do práce. Večer bol zdĺhavý, pretože bolo veľmi málo ľudí.
Dnes som sa učil, ako sa robí wine pairing a ako správne skladovať víno.

# data[].attributes.body
Prvý deň v Ríme sme strávili spoločne – prešli sme si naše prevádzky a popozerali sme si mesto.
V utorok sme vstávali neskôr, pretože do práce sme išli až o 16:30. Spoločne sme si zašli na obed a potom som mal svoj prvý pracovný deň, počas ktorého som spoznal kolegov. Všetci boli milí a ochotní.

# data[].attributes.body
Streda – Podobne ako v utorok sme vstávali neskôr, ale nakúpili sme si raňajky a neskôr sme išli spoločne na obed. Po obede sme s Matúšom išli na prevádzku na 16:30, kde sme už trochu poznali rajón a viac sme sa zapájali do práce.

Štvrtok – Mali sme voľno, a tak sme s chalanmi išli na exkurziu na štadión Stadio Olimpico, kde sa hralo EURO 2020.

# data[].attributes.body
Pondelok- pre väčšinu z nás to bol prvý pracovný deň, no každý ho začal inak máme totiž veľmi rozdielne zmeny. Ja som sa však vyspal do ružova a doprial si raňajky v kaviarni. Obzreli sme si mesto dobre sme sa najedli a potom nastúpili do práce. v práci som sa nijako extra nenarobil aj keď sme končili až v neskorých hodinách. Kolegovia sú príjemní a ochotní pomôcť aj napriek tomu že sprchu asi týždeň nevideli. na izbu sme dorazili okolo polnoci a keďže sme boli spoločensky aj fyzicky unavení okamžite sme zaspali. Streda- deň prebiehal veľmi podobne ako utorok až na to že ráno sme mali trochu problém vstať  pravdepodobne kvôli nekvalitnej posteli. na obed som si zabehol pozrieť Koloseum ktoré je asi 3 km od nás. v centre mesta bolo neskutočne veľa turistov a panovalo neuveriteľné teplo takže som sa po behu poriadne vyhladnutý rýchlo pobral naspäť. pracovná časť dňa bola opäť v rovnakom duchu ako predošlý deň. Večer sme sa už len odviezli MHD späť na ubytovanie a šli skoro spať.

# data[].attributes.body
15. 6. 2025 – Dnes sme prišli do Ríma, hlavného mesta Talianska, ktoré je známe svojou kultúrou a historickými pamiatkami. Mesto je plné ľudí a neustáleho ruchu. Počasie bolo krásne teplé, ideálne na vonkajšie aktivity a pobyt na pláži. (Aj keď bolo vonku neuveriteľne horúco – až tak, že ani ja, človek zvyknutý na takéto podnebie, som si na to nevedel zvyknúť.)
Keďže už bolo neskoro, išli sme rovno do apartmánu a oddychovali sme.

# data[].attributes.body
Už sme tu skoro týždeň, stihli sme toho veľa pochodiť a vidieť. Jedinou prekážkou na našich prechádzkach je teplo. Zatiaľ sme nemali žiaden problém okrem včerajších štrajkov, kvôli ktorým sme museli ísť vyše hodiny peši do roboty. Na prevádzke je všetko v pohode. Ľudia sú tam milí a robota tiež super. Najviac sa mi páči, že popri robote máme aj voľný čas. Dnes sme počas siesty navštívili s Veronikou a Tobiášom Vatikán.

# data[].attributes.body
Dnes sme mali voľno, takže sme sa s Veronikou a Jarkou vybrali pozrieť Vatikán – bolo to nádherné. Všade bolo veľa ľudí, ale aj tak to bolo veľmi pekné. Keď sa nad tým zamyslím, je neuveriteľné, že to stavali pred 400 rokmi. Konečne som kúpil aj nejaké darčeky, takže sa už nemusím stresovať, že pôjdem domov naprázdno. Zajtra máme v pláne ísť sa kúpať, tak uvidíme, ako to dopadne.

# data[].attributes.body
V utorok som mala voľný den. Doobeda som sa šla poprechádzať po Ríme a následne som sa tam aj naobedovala. Ochutnala som pravé Talianske Carbonarra. Potom som počkala na svoju kamarátku kým skončí s praxou, aby sme mohli ísť osláviť jej 18. narodeniny. Najprv sme šli aj s pani učiteľkou ochutnať Tiramisu, ktoré bolo veľmi výborné. Neskôr sa od nás pani učiteľka odpojila a my sme pokračovali ďalej na Colosseum. Tam sme večer zavŕšili večerou s pekným výhľadom.

# data[].attributes.body
Vo štvrtok som prvý deň nastúpila na prevádzku. Smeny mám počas týždňa buď v reštaurácii Clementino, alebo na hotelových raňajkách. Vo štvrtok som začala prácou v reštaurácii. Naučili ma, ako sa prestierajú stoly, vítajú hostia, prácu s kávovarom a celkovo obsluhu a starostlivosť o rajón. Veľmi sa mi to páčilo a práca ma bavila. Počas celého dňa som si všímala, ako príjemne a slušne Taliani komunikujú so zákazníkmi a tak isto aj so mnou. Neboli na mňa nepríjemní ked mi niečo nevyšlo a nemali problém mi niečo zopakovať viac krát, aby som si to zapamätala správne. Smena mi skončila o 20:30, takže rovno po nej som šla na izbu.

# data[].attributes.body
Piatok – Dnes sme mali dlhý deň v práci. Ráno sme zistili, že sú štrajky, takže sme sa museli poriadne prejsť až na prevádzku. Doobeda bol pokoj, málo ľudí, a teda aj menej práce. Medzi zmenami sme si skočili na obed a potom sa vrátili späť. Večer už bol trochu chaotický – veľa ľudí a plná reštaurácia, ale čas utekal rýchlejšie a bavilo ma to, pretože bolo čo robiť. Naučila som sa lepšie pracovať s vínom (otvárať a zatvárať fľaše), pripravovala som chlebíky, oleje, obsluhovala aj debarasovala.

Sobota – Opäť dlhý deň. Ráno sme prišli, pripravili prevádzku a hoci bolo veľmi málo ľudí, stihli sme urobiť niekoľko prípravných prác na večer. Kolegovia nám poradili miesta, ktoré by sme ešte mohli navštíviť. Večer už bolo viac ľudí a práca bola podobná ako v piatok.

# data[].attributes.body
Som veľmi rád, že som dostal práve tento hotel – je tam výborný kolektív a pripravujú vynikajúce jedlá, vrátane obedov pre zamestnancov. Mám super pocit z Erasmu, je to výborná skúsenosť do života a zároveň aj pre moju angličtinu do budúcnosti.
Naučili ma už piecť chlebík (focacciu) a všetko majú domáce, čo je skvelé – môžem sa toho veľa naučiť.

# data[].attributes.body
Piatok – Bol to veľmi jednoduchý deň. Hneď ako som prišiel na prevádzku, nikto tam nebol. Kým sa objavili prví hostia, učili ma o výrobe vína v rôznych regiónoch Talianska a o najznámejších talianskych vínach. Približne okolo 21:30 prišli prví hostia a konečne som mohol začať obsluhovať.

Sobota – Tento deň bol o niečo rušnejší. Hneď po príchode na prevádzku tam bol nával ľudí, a tak to zostalo až do večera. O vínach som sa dnes neučil, namiesto toho som sa venoval miestnym syrom, ktoré sa ponúkajú na prevádzke.

# data[].attributes.body
Štvrtok – Bol môj aj Oliverov deň voľna, tak sme si naplánovali výlet na olympijský štadión. Stadio Olimpico je domovským stánkom futbalových tímov AS Roma a Lazio Roma, ale aj národného tímu Talianska. S kapacitou 70-tisíc miest a neskutočnou aurou, keďže sa tam odohralo množstvo významných kultúrnych aj športových podujatí, to bol veľký zážitok už len stáť pred ním.

Na štadión sme išli asi hodinu, panovali obrovské horúčavy a cítili sme jemný stres, pretože autobusy jazdili podľa vlastnej vôle a my sme tam potrebovali byť presne kvôli už vopred zaplatenej prehliadke. Múzeum na štadióne nás historicky obohatilo a vidieť aj samotné priestory bol silný zážitok. Po prehliadke sme sa už len najedli v meste a šli domov ešte pred zotmením.

Piatok – Sme sa klasicky zobudili až na obed, dali si ľahké raňajky, aby sme si nechali miesto na výdatný obed. Celý deň však bol štrajk MHD, o čom sme sa dozvedeli až na zastávke hodinu pred začiatkom práce – a stále hladní a nenajedení. Svižná prechádzka po meste nás ešte viac vyhladla, takže v našom prípade vynechať obed nepripadalo do úvahy. Nakoniec sme do práce meškali len akademickú štvrťhodinku a s prístupom Talianov si to vlastne nikto ani nevšimol. Večer sme sa unavení len rýchlo pobrali na prenajatých elektrických kolobežkách nočnými uličkami Ríma na ubytovanie a išli skoro spať.

# data[].attributes.body
Štvrtok – Ako prvé, keď som prišla do práce, pripravovala som slimáky, rôzne druhy morských plodov a rýb. Naučila som sa, ako správne odhadnúť, či je mušľa čerstvá a vhodná na konzumáciu, alebo nie. Takisto si sami robia dochucovadlá na ryby, ktoré pozostávajú zo šalvie, pamajoránu a rozmarínu – v tejto zmesi rybu následne obalujú a grilujú. Očakávala som, že hygiena v kuchyni nebude taká ako na Slovensku, ale šéfkuchár si najviac potrpí na hygiene a všetko vždy musí byť čisté a vydezinfikované.

Piatok – Piatok nám začal štrajkom v Ríme, o ktorom sme nevedeli, a z toho dôvodu sme išli do práce pešo, pretože autobusy ani iné dopravné prostriedky nešli. Meškali sme vyše hodiny, ale zamestnanci boli veľmi nápomocní a empatickí. V práci to vôbec nefunguje uponáhľane ako na Slovensku. Čo ma veľmi prekvapilo, je, že na cestoviny v Taliansku používajú fritézu s vodou, aby mohli rovno z fritézy dať cestoviny do panvice a nemuseli si zbytočne pridávať prácu. Keď sme skončili o 15:00, išli sme s dievčatami na obed. Večer sme sa vrátili na večernú zmenu, pretože mali rezervácie pre 30 ľu

# data[].attributes.body
V nedeľu som mala voľno. Ráno som bola pozrieť trhy. Čakala som, že tam bude veľa turistov, ale prekvapivo tam nakupovali hlavne miestni. Bolo tam všetko – od oblečenia až po starožitnosti a jedlo. Cez deň sme si navarili a večer sme si s Veronikou požičali bicykle a urobili sme si menšiu tour mestom. Veľmi ma prekvapilo, ako dobre tu funguje premávka, aj keď je to také obrovské mesto.

# data[].attributes.body
V stredu som bola ráno v robote. Mojou hlavnou úlohou sú pomocné práce ako debarasovanie, príprava stolov a kontrolovanie zákuskov na bufete. Typické talianske raňajky sú cappuccino a cornetto. Po raňajkách sa všetko poupratuje a z bufetu sa urobí denný bar. Moja ďalšia práca je kontrola minibarov na izbách. Kontrolujem vždy, či majú hostia plné fľaše vody, a keď sú príchody, dopĺňam nejaké snacky a džúsy. Pýtala som sa, koľko stojí najväčšia izba v hoteli na noc, a bola som veľmi prekvapená, keď mi povedali, že stojí 1200 €. Po robote som prišla za Jajou na izbu, spravili sme si večeru a trošku sme relaxovali.

# data[].attributes.body
Vo štvrtok po práci sme boli s Jajou a Kiarou pokukať mesto a obchodíky a večer sme to zakončili veľmi dobrou zmrzlinou. V piatok som mala voľno, takže som sa zastavila za babami, keď mali prestávku v robote a išli sme sa najesť a keďže bol štrajk tak sme mali problém sa vôbec niekam dostať mestskou dopravou, tak som sa prechádzala hodinu a pol tam aj naspäť.

# data[].attributes.body
Tieto dva dni som mala voľno. V nedelu som si oddýchla bola som pozrieť nejaké suveníry a večer sa prešla len po meste. V pondelok sme sa skoro všetci spoločne vybrali k moru.. je to asi 45 minút vlakom a boli sme v Santa Severa. V blízkosti pláže bol aj krásny hrad. More bolo teplé a čisté akurát nás dosť spálilo takže sme večer uz len oddychovali

# data[].attributes.body
V piatok a sobotu som obidva dni pracovala na ranajkách. Ráno som obsluhovala hostí, dokladala bufety a robila kávy. Naučili ma doplnať bary na hotelových izbách, čo bola tiež nová skúsenosť. Potom sme poupratovali a pred tým  ako som odišla, som pomohla babám otvoriť bar na streche. Bol tam veľmi pekný výhľad ale veľmi teplo. Osobne sa mi viac páčilo v reštaurácií Clementino ako robiť na ranajkách. Viac ma to bavilo a mám pocit, že ma to aj viac naučilo. Obidva dni som sa necítila najlepšie tak som po praxi šla rovno na izbu.

# data[].attributes.headline
Zhrnutie prvého pracovného týždňa v hoteli Maalot v Ríme, Taliansko.

# data[].attributes.subject
Zhrnutie prvého pracovného týždňa v hoteli Maalot v Ríme, Taliansko.

# data[].attributes.body
Už týždeň sme v Ríme, a boli sme už na pláži a na návštevy všetkých pamiatok v Ríme, preto už som spokojný. A v hoteli Maalot tiež. Za týždeň som veľa vecí sa naučil a dozvedel, ako správne sa robia kvalitné špagety ( cestoviny ), aký spôsob/ spracovanie na varenie určitých cestovín, všetko musí byť čisté a suroviny musia byť uskladnené vo vákuovo-uzavretých vreckách, dobre označené a následne uložené do špeciálnych chladiacich komôr, ktoré sú prispôsobené a rozdelené podľa jednotlivých typov surovín/ potravín, či je mäso, syr, zelenina a niekedy aj omáčky. Týmto spôsobom reštaurácia si môže vydržať lepšie a za dlhšie časy tie suroviny ( až do 3 mesiacov ). Sú označené kódom a menom, aby kuchári mohli ľahšie nájsť. Ale to čo ma prekvapilo najviac je to, že v reštaurácii majú fritézu ale na varenie cestovín. Namiesto oleja je voda vo fritéze a nechajú vodu stále vriacu, aby sa im uvarili tie cestoviny rýchlejšie a na konci dňa keďže tá fritéza je špinavá, tak si tam nalejú kuchári ocot do tej a nechali cez noc, aby zajtra si mohli čistiť rýchlejšie a lepšie. A mimochodom tam my čistíme všetko octom, či si utieráme stoly alebo sporáky, vždy používame ocot. To je ďalšia vec, čo som sa dozvedel keď som tam pracoval za týždeň. A možno toto nie je niečo špeciálne lebo na Slovensku vidím, že niektoré reštaurácie si pečú svoje chleby a tu tiež tak robia ( majú veľmi dobrú fokaču/ focaccia 5/5*, #nemámčovytknúť, #megadobre, #nocomment ). A to sú zatiaľ všetky vecí, ktoré som doteraz prvýkrát videl a ma to zaujímalo. W šéfkuchár a W všetci, ktorí tam pracujú tiež.

( #5/5 hospitality, #friendly, #nocomment )

# data[].attributes.body
Pondelok bol super – boli sme sa všetci spolu kúpať. Bolo strašne teplo a piesok bol úplne žeravý, ale voda bola skvelá. Niektorí išli poobede aj do práce. Ja som išiel tiež – síce by som radšej zostal na pláži, ale aj tak to bolo fajn.

Stále ma fascinuje, že používajú fritézu s vodou a že keď idú k umývadlu, vodu zapínajú pedálom nohou.

V utorok sme pracovali večer a tam som sa naučil, že chlieb nepodlievajú vodou, ale kockami ľadu – a tiež, ako sa robia cestoviny carbonara.

# data[].attributes.body
Pondelok bol perfektný deň . Od 10 približne do 16 sme strávili na pláži v Santa Severe kde bolo nádherne . No však neskôr som isiel na prax kde to bolo trochu náročnejšie kvôli ľudom . Počas celého môjho pracovného času tam boli zákazníci takže som sa nič moc nenaučil.

Utorok bol o niečo ľahším dňom . Na prax som prišiel presne na čas a upravený . Po celý čas nebolo veľa hostí a tak ma naučili o jednotlivých regiónov kde sa vina vyrábajú a z akej odrody hrozna. Tento deň hodnotím pozitívne .

# data[].attributes.body
v utorok som sa necítila najlepšie takže som celý deň oddychovala, aby som bola pripravená na stredu na 2 zmeny a na event ktorý náš čakal.

streda - ráno bolo fajn, menej ľudí zato sme sa na plno venovali pár stolom ktoré sme mali. Osluhovali sme a pripravovali kávy to je asi moja oblubená vec. Večer sme mali akciu - otvorený event pre ľudí ktorí chcú zažiť kombináciu gastra a živej hudby. Bolo vytvorené aj špeciálne zvýhodnené menu takže si vybrali aj najmenší. Mali sme aj stol s drinkami a na výber boli dve vína - šampanské a biele. Fungovalo to na sposôb lístkov ako do tomboli takže keď si objednali dostali lístok s tým šli na pult alebo k stolu s vínom. Na to že je to menšia reštaurácia mali dosť ľudí 😊

# data[].attributes.body
Dnes sme mali v práci zaujímavú akciu. Išlo o spojenie Talianských a Japonských kuchýň . Šefkuchári z dvoch reštaurácií sa spojili a vytvorili takýto zaujímavý koncept. Vonku po celú dobu hral Dj.Bolo to trošku rušnejšie než načo sme zvyknuté ale stálo to zato. Mali sme možnosť ochutnať všetko podávané jedlo a každé jedno bolo vynikajúce. Boli tam špízy s mušlami, dumpling plnený tofu s rajčinocou omáčkou, buchtičky plnené rybami či tradične talianske ,,bomboloni,, plnené karamelom (tie boli extra chutné).

Mojou úlohou bolo hosťom nalievať víno, Kiara sa starala o debaras,pulírovanie a vynášku a Sára pomáhala v kuchyni s dizajnom pokrmov. Keďže tam bolo dosť ľudí nemali sme šancu pozbierať veľa kvalitných záberov ale urobila som krátke video z toho mála čo sa nám podarilo nazbierať. (Nikdy som nestrihala videá ani nič tomu podobné takže je to len veľmi jednoduché, len som chcela aby ste videli viac ako jednu fotku.)

# data[].attributes.body
Sobota- V sobotu sme mali prvý deň voľna ale veľmi mi bolo zle takže som nič také zaujimavé nepodnikla.

Nedeľa- V nedeľu sme taktiež mali voľno a to som využila na známy bazár kde ľudia posunú oblečenie ktoré už nechcú a potom ho predávajú za dobré ceny ( od 2€) . Deň som zakončila prechádzkou po Ríme, kde som videla ďalšie zaujímavé kostoly a Coloseum.

# data[].attributes.body
Dnešný posledný deň praxe sa moc nelíšil od ostatných. Všetko prebiehalo tak ako obvykle len sme sa na konci smeny rozlúčili a šéf nám poprial všetko dobré a poďakoval. Tento erasmus bol skvelou skúsenosťou. Priučili sme sa samostanosti a zodpovednosti, čo nám každému určite v budúcnosti veľa pomôže. Našli sme tu nové priateľstvá. Dozvedeli sa veľa o novej kultúre (napríklad, že v Taliansku kura na cestoviny nepatrí a cappuccino inokedy ako na raňajky sa nehodí..). Myslím, že nám to ukázalo veľa aj o sebe samých, či už aké máme orientačné schopnosti, ako sme schopní vychádzať s inými ľuďmi a ako si vieme poradiť aj v tažších situáciach. No všetko to so štipkou sebareflexie dokážeme zlepšiť. Som veľmi vďačná za možnosť byť súčasťou tohto projektu a verím, že by si to mal do To Do listu pripísať každý. (p.s. prikladám fotku s naším obľúbeným zmrzlinárom, ktorý nám robil každý večer tu príjemnejší ;) )

# data[].attributes.body
Utorok- Dnes bol v práci naozaj hektický deň. Hneď od rána sme mali plno práce a nestíhali sme pretože sme chystali na akciu na stredu kde prišlo cca 100 ľudí. Bol to náročný, ale veľmi poučný deň. Celý deň som sa venovala príprave morských plodov. Začala som s čistením mušlí, potom som pripravovala krevety a následne som marinovala rôzne druhy rýb, čo si vyžadovalo precíznosť a zručnosť. Okrem toho som sa venovala vykosťovaniu rýb, čo je pre mňa vždy výzva. Po náročnom dni v práci som sa rozhodla navštíviť Baziliku svätého Petra na ktorú som sa najviac tešila. Bol to úžasný zážitok. Architektúra a atmosféra boli úžasné . Je to miesto, ktoré naozaj dýcha históriou. Bol to skvelý spôsob, ako zakončiť deň.

Streda- Zúčastnila som sa akcie, kde bolo naozaj rušno. Bolo tam veľa ľudí, živá hudba a atmosféra bola skvelá. Akcia bola spojená s ďalšou reštauráciou, ktorá sa špecializuje na čínske jedlá, ako napríklad babybao. Ja som mala na starosti grilovanie rýb, sépií a chobotníc. Okrem toho som plnila babybao a vydávala ich hosťom. Bol to skvelý deň plný zábavy a nových skúseností. No všimla som si že taliani nevedia zvládať stres a nátlak. Boli veľmi nervózny.

# data[].attributes.body
V sobotu som mala voľno, takže ráno bolo pomalé. Na obed som sa rozhodla ísť pozrieť obchody a následne som sa prešla za kamarátkou, ktorá mala akurát prestávku v robote. Náš ďalší cieľ bol Vatikán, ale samozrejme, že nemohla chýbať zastávka na taliansky lepeňák (odporúčam). Išli sme akurát v čase, keď bolo najviac ľudí ale dalo sa to. Námestie je obrovké a veľmi pekné. Ďalej sme sa išli pozrieť do najvýznamnejšieho chrámu na svete - Bazilika sv. Petra. Pri vstupe nás zaujala práve jeho výška a architektúra. Môžete tu vidieť najvýznamnejšie diela najznámejších umelcov ako napríklad Michelangela. Večer sme ako inak zakončili zmrzlinou. V nedeľu som ráno bola v robote, kde som robila objednávky s kávou a room service. Na večer sme sa rozhodli zobrať bicykle a pozrieť sa na koloseum. Po ceste na bicykloch sme boli trošku v panike ale ten pohľad na koloseum stál zato!

# data[].attributes.body
V pondelok sme sa všetci spolu vybrali na pláž, Santa Severa. Voda bola trochu studená ale v tom teple to bolo veľmi príjemné. Niektorýxh z nás dosť spálilo lebo sme sa kúpali na najväčšom slnku. Na pkáži bola veľmi pekná reštaurácia kde sme si dali dobrý obed. Po kúpaní sme boli všetci včerpaní zo slnka tak sme šli oddychovať na izbu.

# data[].attributes.body
Tieto dni som pracovala. Tým, že mám nie veľmi dobré pracovné hodiny som bola väčšinou iba v práci, takže moje dni prebiehali veľmi podobne. V stredu som mala veľmi príjemný den. Hned ráno mi prišli na prevádzku slováci. Ked zistili, že som zo Slovenska sa so mnou chceli rozprávať o škole a ako sa mi páči v Ríme. Dokonca ma aj pozvali na drink. Boli to veľmi príjemní ľudia. V tento den som sa naučila aj otvárať víno pred zrakom hosťa. Nie veľmi mi to šlo, no zákazníci to brali s humorom a ked sa mi to konečne podarilo otvoriť mi aj zatlieskali. Celý den som mala veľmi dobrú náladu a den mi utekal veľmi rýchlo. Vo štvrtok som prvý krát obslúžila celý stôl sama. Kolegovia ma nechali aj objednať, čo bola tiež zaujímavá skúsenosť kvôli rečovej bariére. No všetko som to zvládla a zákazníci boli veľmi chápaví a moje malé chyby brali s humorom. Po práci som sa stretla s Kiki a šli sme sa spolu popechádzať po meste a vyšli sme si spolu na pekný výhľad. Vyšlapali sme veľa schodov ale za ten západ slnka to stálo. V piatok bol môj posledný den na prevádzke. Prebiehal podobne ako všetky ostatné. Jediné zaujímavé bolo, ked mi kolega rozprával o vínach a podrobne mi vysvetloval ako v kuchyni pripravujú jedlá. Ku koncu praxi som sa so všetkými rozlúčila. Jedna kolegyňa sa ma aj pýtala či by som tam nechcela prísť po škole pracovať. Niesom si istá či by som chcela, no ked navštívim v budúcnosti Rím, prevádzku Clementino určite nevynechám! Po práci sme sa s Kiki ešte poprechádzali po meste a kúpili sme suveníry svojim blízkym. Večer sme sa pobalili a šli spať, aby sme boli pripravené na let domov.

# data[].attributes.body
Štvrtok začal cestou ku Koloseu, kde bolo naozaj nádherne – ale verím, že večer by to bolo ešte krajšie.
Na praxi to dnes nebolo náročné – nebolo veľa roboty ani ľudí v uliciach. Voľný čas som však využil na vzdelávanie o výrobcoch vína v okolí Ríma, čo bolo veľmi zaujímavé.

# data[].attributes.body
Tak a sme na konci.
Som veľmi rád za túto skúsenosť a za nových ľudí, ktorých som spoznal. Veľmi ma teší, že som si mohol naživo otestovať svoje rozprávanie v angličtine. Táto skúsenosť ma naučila byť pozorný v kuchyni – boli tam veľmi zlatí ľudia, ktorí ma prijali, aj napriek tomu, že som z cudzej krajiny.

Aj keď neviem, čo o mne rozprávali po taliansky 😄, mali medzi sebou veľmi pekné vzťahy a každý vedel pracovať na každej pozícii v kuchyni. Naučil som sa byť samostatný v domácnosti, spoľahlivý v práci a orientovať sa vo veľkom meste.

# data[].attributes.headline
Štvrtok - Piatok + celkový dojem a zhrnutie 🤩

# data[].attributes.subject
Štvrtok - Piatok + celkový dojem a zhrnutie 🤩

# data[].attributes.body
Štvrtok a piatok som pracovala a nebolo to nijak inak ako ostatné dni. V práci všetko to isté a bavilo ma to. Naučila som sa otvárať víno, robiť kávy a nejaké talianské slová.. vo štvrtok som sa po zmene vybrala do Vatikánu ktorý som si prešla a bolo to krásne. V piatok som sa po zmene vybrala na vyhladik a balila som sa. Na fotke sú aj naši kolegovia ktorý boli naozaj super a velmi dobre sa mi snimi pracovalo, rozlúčili sme sa a náš séf nám poďakoval za ňasu prácu a dodal že dúfa že budeme pokračovat v gastre. Z Ríma mám dobrý pocit, užila som si to a dalo mi to vela aj čo sa týka samostatnosti a spolupráci s inými osobami. Na apartmáne nás bolo až 10 čiže to bolo vela krát namáhave sa dohodnúť ale vždy sa to nejako dalo. Som rada za túto príjemnu skúsenosť a určite odporúčam všetkým aby toto zažili.

# data[].attributes.body
Sobota-sa neniesla v duchu pracovného voľna ako je to pre väčšinu ľudí obvyklé nás sa to netýkalo keďže je to pre reštauráciu najplodnejší deň v týždni pracovali sme ešte viac ako počas bežných dní. Po takmer piatich dňoch spoločného bývania s ostatnými začína medzi nami panovať horšia nálada než na začiatku no vzájomný rešpekt a ochota pomôcť sú cestou k tomu aby sme spolu strávili čas čo najlepšie.

# data[].attributes.body
Posledný deň praxe bol veľmi príjemný a plný úsmevov. Moji kolegovia sú asi najmilší ľudia akých som kedy spoznala a som za to nesmierne vďačná, aj že som sa mohla stať aspoň nachvílu členom ich tímu. Táto práca mi dala možnosť sa zdokonaliť v práci s kávou a v komunikácii s ľudmi. Som na seba veľmi hrdá, že som vystúpila zo svojej komfortnej zóny a naučila sa zodpovednosti nielen za seba ale aj za spolužitie s ostatnými. Tento projekt bol veľkou skúsenosťou a každý by si ho mal vyskúšať aspoň raz. Som vďačná, že som sa mohla zúčastniť.